OzLabs/hebrew-wiki-articles huggingface dataset:
SOS (אלבום של אוולינה)

SOS הוא אלבום האולפן השני של הזמרת-יוצרת הפינית אוולינה.<ref name=":0"></ref> האלבום יצא לאור ב-22 בפברואר 2019, בהוצאת חברות התקליטים יוניברסל מיוזיק גרופ ואם-איזי מיוזיק.<ref name=":0" /> מתוך האלבום יצאו שבעה סינגלים: "Kylmii Väreitä", "Tornado", "Katri Helena", "Sun Vika", "Vielä Kerran", "Nostalgiaa" ו-"Miks".<ref name=":0" />

האלבום הגיע למקום השני במצעד האלבומים הפיני, בדומה לאלבום הבכורה של אוולינה, 24K.

== רקע ==
במאי 2017 הוציאה אוולינה את הסינגל המוביל מתוך האלבום, "Kylmii Väreitä", שהגיע למקום השני במצעד הסינגלים הפיני.<ref></ref> בהמשך, יצא הלהיט "Tornado" שהצליח לשחזר את הצלחת קודמיו.<ref></ref> הסינגל השלישי, "Katri Helena", נכתב כמחווה לזמרת הפינית קטרי הלנה.<ref></ref> הסינגל הרביעי, "Sun Vika", הגיע למקום הראשון במצעדים הפיניים.<ref></ref>

שלושה סינגלים נוספים יצאו לאחר יציאתו של "Sun Vika", וכולם זכו להצלחה בפינלנד, כמו גם במדינות שונות ברחבי העולם.<ref></ref><ref></ref><ref></ref>
== רשימת רצועות ==

== מיקומי שיא ==
האלבום הצליח להיכנס למצעד האלבומים הפיני, שם הגיע בשיאו למקום השני.

== קישורים חיצוניים ==

==הערות שוליים==

קטגוריה:אלבומי 2019
קטגוריה:אלבומי אוולינה
קטגוריה:אלבומים בפינית
קטגוריה:אלבומי חברת יוניברסל מיוזיק גרופ
ליב בורי

אוליביה "ליב" בורי (באנגלית: Olivia "Liv" Boeree; נולדה ב-18 ביולי 1984) היא מנחת טלוויזיה בריטית ושחקנית פוקר לשעבר, והאישה הראשונה אשר זכתה בצמיד אליפות העולם בפוקר ובתואר בסבב הפוקר האירופי.

==ביוגרפיה==
בורי החלה לשחק פוקר ב-2005 כחלק מתוכנית הטלוויזיה "Ultimatepoker.com Showdown", בה משתתפים ללא ניסיון בפוקר מודרכים על ידי שחקנים מוכרים. בין מאמניה במהלך התוכנית היה פיל הלמות.

ב-2010 זכתה בתואר בסבב הפוקר האירופי, באליפות אשר התקיימה בסן רמו, בטורניר שהיה הגדול ביותר באירופה בזמנו. ב-2017 זכתה בצמיד אליפות העולם בפוקר בטורניר זוגי יחד עם בן זוגה איגור קורגנוב, ובכך הייתה לאישה הראשונה הזוכה בתארים ב-2 הסבבים החשובים.

בורי זכתה 3 פעמים ברצף בתואר אשת השנה בפוקר, מ-2014 עד 2016. בנובמבר 2019 הודיעה שהיא פורשת ממשחק.

נכון למרץ 2022, בורי זכתה בסך של כ-3.8 מיליון דולר מטורנירי פוקר.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2017
| dir="ltr" |$10,000 Tag Team No Limit Hold'em Championship
|$273,964
|}

==חיים אישיים==
בורי בעלת תואר בפיזיקה ואסטרופיזיקה מאוניברסיטת מנצ'סטר. בזמן לימודיה ניגנה בגיטרה בלהקת "Dissonance".

בורי תומכת בולטת ברעיון האלטרואיזם אפקטיבי, וב-2014 ייסדה את "Raising for Effective Giving" המקדם את רעיון הנתינה הפילנתרופי, יחד עם שחקני הפוקר איגור קורגנוב, פיל גרויסם וסטיבן הובר.

==קישורים חיצוניים==

* 

* 

== הערות שוליים ==

קטגוריה:שחקני פוקר
קטגוריה:שחקניות פוקר
קטגוריה:מנחות טלוויזיה בריטיות
קטגוריה:בוגרות אוניברסיטת מנצ'סטר
קטגוריה:בוגרי אוניברסיטת מנצ'סטר
קטגוריה:זוכי צמיד אליפות העולם בפוקר
קטגוריה:זוכי סבב הפוקר האירופי
קטגוריה:בריטיות שנולדו ב-1984
קטגוריה:בריטים שנולדו ב-1984
הוסטומל

הוסטומל (באוקראינית: Гостомель) היא עיירה במחוז קייב שבאוקראינה, מצפון-מערב לבירה קייב. רשמית, העיירה היא חלק מתחום השיפוט של העיר אירפין.

העיירה ידועה בעיקר בזכות נמל התעופה הוסטומל, שמשמש כמרכז מטען חשוב. כמו כן קיים בעיירה מפעל זכוכית.

הוסטומל ניזוקה קשות במהלך הפלישה הרוסית לאוקראינה בשנת 2022. בין ההרוגים בתקיפות הרוסיות היה גם ראש העיירה, יורי פריליפקו.

== היסטוריה ==
ב-1495, הדוכס הגדול של ליטא, אלכסנדר יגיילו העניק את הוסטומל של ימינו לאיוון דשקוויץ' הלינסקי. ב-1509, אחרי המרד של גלינסקי, הועבר המקום מידי זיגמונט הראשון לסיימון פולוז (Seymon Poloz). לפי האגדות, הוסטומל הייתה קיימת מאז העת העתיקה, אולם עדויות כתובות ראשונות מתוארכות רק לשנת 1494.

בשנת 1614, זיגמונט השלישי, מלך פולין ושוודיה העניק להוסטומל את זכויות מגדנבורג. במהלך מרד חמלניצקי בהנהגת בוגדן חמלניצקי, העיירה הפכה לעיירה הקוזאקית ה-100 של גדוד קייב.

ב-1654 נכבשה הוסטומל על ידי נסיכות מוסקבה, וב-1694 נבנתה בה כנסייה. ביולי 1768 הגיעו אליה ההיידמקים בפיקוד איוון בונדרנקו.

בשנת 1866 הפכה הוסטומל למרכז עירוני, כשהיא צומחת באופן פעיל. במסגרת מעמד זה העיירה הייתה עדה לרבים מהאירועים ההיסטוריים בתולדות אוקראינה.

ב-1962, תחת השלטון הסובייטי, הוכפפה הוסטומל לאירפין, כשהיא מוגדרת עיר בעלת משמעות אזורית. ב-1972 הוגדל שטחה והיא כללה גם את הכפר מוסטישצ'ה.

=== הפלישה הרוסית לאוקראינה ===
ב-24 בפברואר 2022, ביום הראשון של הפלישה הרוסית לאוקראינה, הותקפה העיר ונמל התעופה שבקרבתה על ידי הצבא הרוסי בניסיון לכבוש אותה. נשיא אוקראינה, וולודימיר זלנסקי אמר על המתרחש כי "כוח מוטס רוסי נמצא בנמל התעופה הוסטומל מחוץ לקייב, שבו מסלול המראה גדול, נעצר והוא מושמד". במהלך התקיפות הושמד המטוס הגדול בעולם, האנטונוב An-225.

שבוע מאוחר יותר החלו הרוסים להשתמש בהוסטומל כבסיס קדמי לתקיפות בקייב. הכוחות שנשלחו לקייב נתקלו בכוחות אוקראינים בבוצ'ה ובאירפין, ומספר יחידות רוסיות הושמדו באש תותחים ובתקיפות מזל"טים אוקראיניים מדגם באיראקטאר מתוצרת טורקיה. ב-7 במרץ 2022 הרגו חיילים רוסים את ראש העיירה הוסטומל, יורי פריליפקו, בעת שסיפק מזון ותרופות לתושבים.

ב-2 באפריל אישרה אוקראינה שכוחותיה השתלטו על רוב מחוז קייב, וכי הוסטומל שוחררה.

ב-6 באפריל עדכן ראש כוחות צבא אוקראינה בהוסטומל כי 400 איש הפכו לנעדרים במהלך 35 הימים של הכיבוש הרוסי בהוסטומל<ref></ref>.

== מסחר ==
בעיירה מספר מפעלים גדולים לצד עסקים קטנים ובינוניים. בין החברות הגדולות שפועלות בהוסטומל ניתן לציין את אנטונוב, יצרנית המטוסים בבעלות הממשלתית, שמעסיקה 1,320 עובדים ו-OJSC, מפעל זכוכית המעסיק 800 עובדים. מפעלים המתעסקים ישירות בחקלאות נמצאים בבעלות רנו, יצרנית הביגוד פרומין ואחרות.

בסמוך להוסטומל קיים מרכז ניסוי לתחבורת רכבות חשמליות בשם "קאפווי". ב-24 בדצמבר 2019, נפתחה בהוסטומל תחנת טיהור וניקוי מים, שמטהרת 1,200 מ"ק מים מדי יום ומספקת אותם לבסיס צבאי.

==קישורים חיצוניים==

== הערות שוליים ==

קטגוריה:מחוז קייב: יישובים
קטגוריה:יישובים שהוקמו במאה ה-15
ג'ון ג'ואנדה

ג'ונסון "ג'ון" ג'ואנדה (באנגלית: Johnson "John" Juanda; נולד ב-8 ביולי 1971) הוא שחקן פוקר אינדונזי. בשנת 2015 נבחר להיכל התהילה של הפוקר.

==ביוגרפיה==
ב-2002 זכה בצמיד אליפות העולם בפוקר הראשון שלו וב-2003 זכה בשני צמידים נוספים, זכיות אשר זיכו אותו בתואר שחקן הטורנירים של השנה של מגזין CardPlayer. ב-2008 זכה באירוע המרכזי הראשון של אליפות העולם באירופה, לאחר קרב ראש בראש שנערך 7 שעות, שיא לתקופתו.

ג'ואנדה הגיע לשולחן הגמר בסבב הפוקר העולמי 6 פעמים, אך לא הצליח לזכות בתואר, כאשר הכי קרוב שהגיע היה כשסיים במקום השני באליפות הראשונה של הסבב שנערכה בבלאג'יו שבלאס וגאס ב-2002.

ב-2015 נבחר להיכל התהילה של הפוקר.

נכון למרץ 2022 זכה ג'ואנדה בסך של כ-25.2 מיליון דולר מטורנירי פוקר, כשמתוכם כ-5.7 מיליון דולר בסבב אליפות העולם וכ-1.8 מיליון דולר בסבב הפוקר העולמי.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
|2002
| dir="ltr" |$1,500 Triple Draw Lowball Ace to Five
|$296,200
|-
|2003
| dir="ltr" |$2,500 Seven Card Stud Hi-Lo Split
|$128,505
|-
|2003
| dir="ltr" |$2,500 Pot Limit Omaha
|$157,619
|-
|2008
| dir="ltr" |£10,000 No Limit Hold'em Main Event
|$157,619
|-
|2011
| dir="ltr" |$10,000 2–7 Draw Lowball Championship
|$157,619
|}

==חיים אישיים==
ג'ואנדה בעל תואר שני במנהל עסקים מאוניברסיטת סיאטל.

==קישורים חיצוניים==

== הערות שוליים ==

קטגוריה:שחקני פוקר
קטגוריה:זוכי צמיד אליפות העולם בפוקר
קטגוריה:זוכי סבב הפוקר האירופי
קטגוריה:זוכי גביע סבב טריטון
קטגוריה:חברי היכל התהילה של הפוקר
קטגוריה:בוגרי אוניברסיטת המדינה של אוקלהומה
קטגוריה:בוגרי אוניברסיטת סיאטל
קטגוריה:ילידי 1971
להב אל.אר

להב אל.אר רילאסטייט בע"מ המוכרת בשם המקוצר "להב אל.אר" היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת בנדל"ן מניב ובאנרגיה סולארית.

==היסטוריה==
להב אל.אר נוסדה בדצמבר 1963 כחברה פרטית בשם מ.ל.ל. מכון לסטטיסטיקה ומיכון משרדי בע"מ ועסקה במשך השנים בתחום טכנולוגיות המידע. באוקטובר 1982 שם החברה שונה ל-"מ.ל.ל. תעשיות תוכנה ומחשבים בע"מ".
בפברואר 1983 הונפקו מניות החברה בבורסה לניירות ערך בתל אביב והיא הפכה לחברה ציבורית.

בדצמבר 2011 רכשה החברה מרכז קניות בגרמניה.
בינואר 2012 שונה שמה של החברה מ"אס.אר. אוברסיז השקעות בע"מ" לשמה הנוכחי.

בשנת 2019 מכרה ל"קרן ג'נריישן קפיטל" את החזקותיה בחברה הציבורית "סולגרין".
בשנת 2021 להב רכשה שישה סניפי דקטלון בגרמניה תמורת 26 מיליון יורו.

נכון לשנת 2022 יושב ראש דירקטוריון החברה הוא אבי לוי ומנכ"לית החברה היא חוה זמיר טואף. משרדי החברה שוכנים בבניין איטליה שנמצא בפארק ההיי-טק "יורופארק" שבקיבוץ יקום שבשרון.

==תחומי פעילות==
* נדל"ן מניב- בתחום זה עיקר פעילותה של החברה נמצא בגרמניה, שם היא פועלת משנת 2012 ומחזיקה בכ-80 מרכזים מסחריים המשרתים את האוכלוסייה המקומית ובתי מלון. בנוסף לכך, מחזיקה החברה גם בזכויות בנכס מניב ב"סיטי טאוור" שברמת גן.
* אנרגיה ירוקה:
** בשנת 2012 נכנסה החברה אל תחום האנרגיה הירוקה ועסקה בהקמה, רכישה ואחזקה של מערכות לייצור חשמל פוטו וולטי בישראל. בהמשך, פעילות זו מוזגה לחברה הציבורית "סולגרין" שהייתה בשליטת החברה. בשנת 2019 מכרה החברה את החזקותיה ויצאה מתחום זה.
** במאי 2020 חזרה החברה אל התחום ורכשה כ-89 מתקנים סולאריים.
* דלק ישראל- באוקטובר 2020 רכשה כ-35% ממניות חברת "דלק ישראל". במהלך 2021 הגדילה את אחזקותיה בחברה לכ-40%. החברה עוסקת בהחזקת נדל"ן ובהפעלת תחנות דלק בישראל.

==בעלי עניין==
בעל השליטה בחברה הוא איש העסקים הישראלי אבי לוי. לוי מחזיק בכ-43.33% ממניות החברה באמצעות החברה הפרטית "אלדע ייעוץ והשקעות (1995)", שנמצאת בבעלותו המלאה.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1963
עתיק יומין

עתיק יומין (בשמו המלא עתיק יומין - מגן אבות) הוא אלבום הסולו השני של מוטי שטיינמץ. האלבום כולל בעיקר ניגונים חסידיים עתיקים כאשר מוטי מקפיד לשמור על האותנטיות של השירה החסידית.

האלבום כולל בעיקר לחנים של אדמו"רים ושל גדולי החסידות, האלבום הופק על ידי רובי בנט, מפיקו האישי של מוטי. כשעל העיבוד המוזיקלי: דייוויד טויב, משה לאופר והצמד אלי קליין ואיצי ברי.

ביוני 2019 הוציא מוטי את הסינגל-קליפ הראשון מהאלבום יהא רעווא, בלחן של יצחק אונגר, ועיבוד של משה לאופר. במהלך חודש פברואר 2020 הוציא שני סינגלים נוספים מתוך האלבום, אחד בשם ואמר ביום ההוא, והשני ניגון ויז'ניץ שני הניגונים בלחן שמקורו בחצר ויז'ניץ ובעיבוד של אלי קליין ואיצי ברי, הניגונים זכו לגרסאות כיסוי עוד טרם צאתם באלבום, בהם של ארי היל ואלי מרקוס באלבום פרויקט X של יוחי בריסקמן.

==רשימת רצועות==

==משתתפים==

==קישורים חיצוניים==
* 
* 
* [https://bama.org.il/מגזין/מוטי-שטיינמץ-בראיון-בלעדי-לרגל-האלבום/ מוטי שטיינמץ בראיון בלעדי לרגל האלבום החדש], לקריאה באתר במה

==הערות שוליים==

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי 2022
לוק פראל

לוק פראל (באנגלית: Luke Prael; נולד ב-26 בנובמבר 2002) הוא שחקן אמריקאי.

==ביוגרפיה==
לוק פראל הוא בנם הצעיר של ליז וויליאם פראל, גם הוא שחקן.

==קריירה==
הופעת הבכורה של פראל הייתה בשנת 2016 בסרט הקצר "Boy in a Backpack". בסרט הוא גילם את אלי, ילד עם תסמונת הנעילה.

בשנת 2018 שיחק בתפקיד משני בסרט הקולנוע של בו ברנהם, "כיתה ח'". באותה שנה שיחק בתפקיד ראשי בסרט האימה של הבמאי בועז יכין, "פנימייה" ("Boarding School") . הוא גילם נער שנשלח לפנימייה לאחר שאביו תופס אותו מודד את שמלותיה של סבתו.

בשנת 2021 לוהק פראל לתפקיד בסרט "12 במחיר 1" .

==קישורים חיצוניים==

==הערות שוליים==

קטגוריה:שחקנים ילדים אמריקאים
קטגוריה:שחקנים אמריקאים
קטגוריה:אמריקאים שנולדו ב-2002
לויטננט צור זי

לויטננט צור זי, בקצרה: Lt zS או LZS, היא דרגת הקצונה הנמוכה ביותר בצי הגרמני. הדרגה מדורגת כ-OF1 בנאט"ו, שוות ערך ל-Ensign בצי ארצות הברית, ולוטננט משנה בפועל בצי המלכותי הבריטי.

הדרגה הוצגה בצי הקיסרי הגרמני על ידי שינוי שם הדרגה הקודמת של לויטננט משנה ב-1890. בתוך הצי קצינים בדרגה זו נקראו פשוט בשם הר לויטננט. כדי להבדיל בין קציני ים לקציני צבא, נוספה בתקשורת הרשמית הסיומת zur See (בים), לעיתים מקוצרת ל-z.S. או Lt.z.S.. הדרגה שימשה מאז את הרייכסמרינה, הקריגסמרינה והצי הגרמני. בפולקסמרינה נעשה שימוש במקור באותה צורה עד שהסיומת zur See נשמטה.

== דרגה מקבילה במדינות אחרות ==
* הצי האוסטרו-הונגרי – קורבטנלויטננט
* בלגיה - Vaandrig-ter-zee 2de klasse/Enseigne de vaisseau de 2e classe
* קנדה - ממלא מקום סגן משנה
* קרואטיה - Korvettenleutnant (Poručnik kоrvete)
* דנמרק - Løjtnant
* צרפת - Enseigne de vaisseau de 2e classe
* יוון - Σημαιοφόρος/Simaiioforos
* איסלנד - 3. Stýrimaður
* איטליה - גארדימרינה
* הולנד - Luitenant ter zee der 3de klasse
* נורווגיה - פנריק
* פולין - Podporucznik marynarki
* פורטוגל - Guarda-marinha ו-Subtenente
* רומניה - אספירנט
* סרביה - Korvettenleutnant (Поручник корвете)
* סלובניה - Korvettenleutnant (Poročnik korvete)
* ספרד - אלפרס דה פראגאטה
* טורקיה - Teğmen
* בריטניה - תת-לוטננט
* ארצות הברית - אנסיין

== קישורים חיצוניים ==

קטגוריה:דרגות צבאיות בגרמניה
דרכון אוקראיני

החלק הקדמי של [[דרכון ביומטרי אוקראיני]]
פרטי הזהות בדרכון ביומטרי אוקראיני
דרכון אוקראיני הוא מסמך המונפק עבור אזרחי אוקראינה כהוכחה לאזרחות אוקראינית. המדינה מנפיקה דרכונים בינלאומיים המשמשים לנסיעות לחו"ל. עד 2016, אוקראינה הנפיקה גם דרכונים פנימיים שהיו מסמך הזיהוי העיקרי של אזרחים אוקראינים בתוך אוקראינה. דרכונים פנימיים אלו מוחלפים כעת בתעודת זהות אוקראינית בגודל כרטיס אשראי, אולם דרכונים שהונפקו בעבר עדיין בתוקף. כמו כן, החל משנת 2021 דרכונים אלקטרוניים זמינים בטלפונים סלולריים לאזרחים אוקראינים באמצעות אפליקציית דייה הממשלתית. בכך הפכה אוקראינה למדינה הראשונה בעולם המאפשרת שימוש בדרכונים דיגיטליים. הדרכונים משמשים לזיהוי בתוך אוקראינה בלבד ולא לצורך מעבר גבול.

== דרכון פנימי ==
על פי תיקוני החוק שנעשו ב-14 ביולי 2016 על ידי המועצה העליונה, כל אזרח שהגיע לגיל 14 חייב לקבל דרכון.<ref name="npU14716" /> דרכונים מונפקים לארבע שנים לאנשים מתחת לגיל 18, ולעשר שנים לכל השאר.<ref name="npU14716">[http://en.interfax.com.ua/news/general/357274.html Ukrainian parliament passes law on internal biometric passports], Interfax-Ukraine (14 July 2016)</ref> מאז כניסת התיקונים לחוק, גם הדרכונים הפנימיים האוקראינים (בצורת חוברת) אינם מקבלים חותמת במעמד אזרחי (לדוגמה בנישואין או גירושין), ובכך בוטלה מסורת בת מאה שנים מימי ברית המועצות.<ref name="npU14716" /> במקום זאת, מונפקת תעודת נישואין לכל אחד מבני הזוג.<ref name="npU14716" />

ב-10 ביולי 2015, ממשלת אוקראינה הודיעה כי הדרכונים הפנימיים יבוטלו, ויוחלפו בתעודות זהות, החל מ-1 בינואר 2016. ב-25 בינואר 2016 הונפקו תעודות הזהות האוקראיניות הראשונות לאזרחים צעירים שמלאו להם 16 שנים. החל מ-1 בנובמבר 2016 מונפקות תעודות זהות לכל אזרחי אוקראינה.

== דרכון בינלאומי ==
דרכון לנסיעות לחו"ל, הידוע בכינויו "דרכון בינלאומי", הוא מסמך המשמש לנסיעות מחוץ לאוקראינה. פרטי הדרכון נרשמים באוקראינית ובאנגלית. דרכונים מונפקים לפי דרישה ותקפים ל-10 שנים. ניתן להנפיק שני דרכונים למי שמרבה לנסוע לחו"ל.

הדרכון הבינלאומי האוקראיני עומד בסטנדרטים בינלאומיים. הדרכונים האוקראינים הראשונים (אשר החליפו את הדרכון הקודם של ברית המועצות) הוצגו ב-4 ביוני 1994, בעוד הדרכונים הניתנים לקריאה במכונה הופיעו לראשונה ב-1997. הדרכון הבינלאומי האוקראיני הנוכחי הוא דרכון ביומטרי. אם אזרח אינו מעוניין לקבל דרכון ביומטרי, הוא יכול להגיש בקשה לדרכון שאינו ביומטרי, תוך מתן הצהרה בכתב לפני הגשת הבקשה לקבלת המסמך.

לדרכונים הבינלאומיים הביומטריים יש כריכה כחולה כהה והם מכילים 32 עמודים. הכריכות של הדרכונים הבינלאומיים שהונפקו בשנות ה-90 היו אדומות, מה שאיפשר הבחנה ויזואלית קלה מדרכונים פנימיים בצבע כחול.
הכריכה הקדמית של דרכון אוקראיני קודם לא ביומטרי

=== מסמכים אחרים לנסיעות לחו"ל ===
<gallery>
קובץ:Diplomatic Passport of Ukraine.jpg|דרכון דיפלומטי
קובץ:Service Passport of Ukraine.jpg|דרכון שירות
קובץ:Stateless person's passport (Ukraine).jpg|תעודת נסיעה של חסר אזרחות
קובץ:Ukrainian refugee travel document.jpg|מסמך נסיעה של פליטים
</gallery>

== דרישות אשרה ==
איסור כניסה}}
נכון למרץ 2022, לאזרחים אוקראינים עם דרכונים אוקראינים רגילים הייתה גישה ללא אשרה או אשרה בהגעה ל-141 מדינות וטריטוריות, ובכך דורג הדרכון האוקראיני במקום ה-35 בעולם מבחינת חופש הנסיעה לפי מדד הנלי לדרכונים.

==קישורים חיצוניים==

== הערות שוליים ==

קטגוריה:אוקראינה: יחסי חוץ
אוקראינה
קטגוריה:אוקראינה: חוק ומשפט
מייק לאורי

מייקל אדוארד לאורי (באנגלית: Michael Edward Lowry; 8 במרץ 1939 – 1 במאי 2017) היה פוליטיקאי אמריקאי שכיהן כמושל ה-20 של מדינת וושינגטון בשנים 1993–1997. הקריירה הפוליטית שלו נגדעה בפתאומיות בעקבות טענות בדבר התנהגות מינית בלתי-הולמת כלפי סגנית דוברו, סוזן אולברייט. לאורי, חבר המפלגה הדמוקרטית, כיהן טרם היבחרו למושל כחבר בית הנבחרים של ארצות הברית מטעם מחוז הקונגרס השביעי של וושינגטון מ-1979 עד 1989.

== ביוגרפיה ==
לאורי נולד וגדל בסנט ג'ון שבמזרח וושינגטון, בנם של הלן (לבית וייט) ורוברט. בשנת 1962 השלים את לימודיו הגבוהים באוניברסיטת המדינה של וושינגטון. במשך תקופה קצרה עבד לאורי עבור הסנאט של וושינגטון, ואחר כך כשדלן בשירות המלכ"ר "Group Health Cooperative". לאחר מכן נבחר למועצת מחוז קינג ב-1975. בבחירות 1978 נבחר אל בית הנבחרים של ארצות הברית מטעם מחוז הקונגרס השביעי של וושינגטון, ובראשית 1979 הושבע לתפקידו בקונגרס של ארצות הברית. הוא מילא תפקיד זה עד 1989.

פעמיים התמודד לאורי ללא הצלחה לסנאט של ארצות הברית. פעם ראשונה בבחירות המיוחדות של 1983 הפסיד למושל הרפובליקני לשעבר דניאל ג'. אוונס , במירוץ להחלפתו של הנרי ג'קסון. ב-1988 הפסיד לסלייד גורטון, גם הוא מועמד המפלגה הרפובליקנית, בבחירות צמוודת. לאחר מכן החל לאורי לעבוד באוניברסיטת סיאטל ובארגון סביבתני.

בקונגרס, שם ייצג מחוז שכלל את סיאטל, לאורי היה מבקר דמוקרטי חריף של המדיניות הכלכלית של נשיא ארצות הברית רונלד רייגן ופעל נגד התחמשות-יתר וההגבלות על הפלות. בבחירות 1992 נבחר לאורי למושל וושינגטון, ומילא תקופת כהונה אחת בלבד (נכון ל-2022, הוא המושל האחרון של מדינת וושינגטון שכיהן רק קדנציה אחת). ההתמקדות העיקרית שלו במדיניות הייתה לרוב מערכת כלל-מדינתית של ביטוח בריאות עם פרמיות המבוססות על יכולת תשלום. הוא בחר שלא להתמודד לבחירה מחדש עקב פרשת הטרדה מינית בה האשימה אותו סוזן אולברייט, סגנית הדובר בסגל שלו, בהתבטאויות בלתי הולמות וכך שליטף אותה בעל כורחה. בשנת 2000 התמודד לנציב הקרקעות הציבוריות של וושינגטון, אך ניסיון זה לא הניב פרי.

במהלך הקריירה שלו, הושווה לאורי שוב ושוב ליאסר ערפאת בידי יריביו בעיתונות ובפוליטיקה של מדינת וושינגטון, בשל דמיון לכאורה במראה הפיזי בין השניים. על פי דיווחים שונים גילח לאורי זקן בו נהג להתרברב, במטרה להימנע מהשוואות למנהיג הפלסטיני.

לאורי נפטר ב-1 במאי 2017 מסיבוכים של שבץ מוחי בגיל 78.

== קישורים חיצוניים ==

* [https://www.nga.org/governor/michael-lowry/ מייק לאורי] באתר אגודת המושלים הלאומית 
* 
* [https://politicalgraveyard.com/bio/lowry.html#240.30.32 מייקל לאורי] באתר The Political Graveyard 
* 

== הערות שוליים ==

קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מושלי מדינת וושינגטון
קטגוריה:בוגרי אוניברסיטת המדינה של וושינגטון
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1939
קטגוריה:אמריקאים שנפטרו ב-2017
טירת ד'אוסה

טירת ד'אוסה (בצרפתית: Château d'Ussé) היא טירה הממוקמת בקצה יער שינון ומשקיפה על עמק האנדר שבמחוז אנדר ולואר, צרפת. הטירה, המפורסמת במראה הציורי והשלו שלה, הייתה אחת מכמה טירות שהיוו השראה לוולט דיסני ביצירת רבות מטירות סרטיו.

== היסטוריה ==
הטירה נבנתה לראשונה במאה ה-11 על ידי השליט הנורמני של אוסה, גולדן דה סאומור, שהקיף את שטח הטירה בטרסה גבוהה. הטירה הועברה לידי רוזנות דה בלואה, שבנתה אותה מחדש באבן.
עצי [[תפוז ניצבים באורנז'רי שבמרפסת הטירה.]]
במאה ה-15, הטירה ההרוסה של אוסה נרכשה על ידי ז'אן החמישי דה בוייל, גנרל בצבאו של שארל השביעי שהפך לסניור של אוסה ב-1431. דה בוייל החל לשקם את הטירה מחדש בשנת 1440; בנו אנטואן דה בוייל התחתן בשנת 1462 עם ז'אן דה ואלואה, בתם הביולוגית של שארל השביעי ואגנס סורל, שהביאה כנדוניה 40,000 אקו זהב. אנטואן היה שרוי בחובות כבדים ובשנת 1455, מכר את הטירה לז'אק ד'אספיני, בנו של שאמבלאן דוכס ברטאן ובעצמו שאמבלאן המלך; ד'אספיני בנה את הקפלה, שהושלמה על ידי בנו שארל בשנת 1612, בה הסגנון הגותי הלוהב עורבב עם מוטיבים חדשים מתקופת הרנסאנס.

במאה ה-17 הרס לואי הראשון דה ולונטינאיי, ראש משק בית המלוכה, חלק מהבניינים הצפוניים של הטירה על מנת לפתוח את החצר הפנימית לנוף הנשקף מן מרפסת הגן, אשר עיצובה מיוחס לאדריכל הנוף הידוע אנדרה לה נוטר. חתנו של ולונטינאיי היה המהנדס הצבאי סבסטיאן דה וובאן, שביקר בטירת ד'אוסה תכופות.

שארל פרו, מחברם של כמה מן האגדות המפורסמות ביותר כיום, ביקר לעיתים קרובות בטירה והיה אורח קבוע בה. טירת ד'אוסה היא זו שהביאה לו את ההשראה לטירה מהאגדה הקלאסית היפהפייה הנרדמת אותה כתב.

מאוחר יותר עברה הטירה לבית רוהן. בשנת 1802 נרכשה הטירה על ידי הדוכס דה דורס; כבר במרץ 1813 נערכו באוסה פגישות חשאיות בין קבוצה של נאמני בית בורבון, שנפגשו כדי לבחון את האפשרויות לעלייה מחודשת לשלטון של בית בורבון, בין המשתתפים נכללו אנשים כגון טרמויל, הדוכס לבית פיץ ג'יימס, הנסיך ז'ול דה פוליניאק, אנטואן-פרנסואה-קלוד פרנד, מונמורנסי והדוכס לבית דה רושפוקו. בטירה יעבוד מאוחר יותר הסופר פרנסואה-רנה דה שאטובריאן על ספר הזכרונות שלו "Mémoires d'Outre-Tombe" כאורח הדוכסית קלייר דה דוראס.

בשנת 1885 הורישה הרוזנת דה לה רוצ'אקליין את הטירה לאחיינה, הרוזן דה בלאקאס.

אוסה סווגה כאנדרטה היסטורית בשנת 1931 על ידי משרד התרבות הצרפתי.

== קישורים חיצוניים ==

== הערות שוליים ==

קטגוריה:צרפת: ארמונות
קטגוריה:ארמונות עמק הלואר
קרחון הובס (ארץ ויקטוריה)

קרחון הובס (באנגלית: Hobbs Glacier) הוא קרחון באזור חוף סקוט של ארץ ויקטוריה שבאנטארקטיקה.

הקרחון זורם לכיוון מזרח.

אורכו של הקרחון 13 קילומטרים; רוחבו של הקרחון בין 2 ל-4 קילומטרים.

הקרחון ממוקם 4 קילומטרים דרומית לקרחון בלו.

גובהו של הקרחון 313 מטרים מעל פני הים.

קרחון הובס נשפך אל מצר מקמרדו.

מפיהו של הקרחון זורם פלג הובס - של מי קרחון נמסים.

== היסטוריה ==
=== גילוי ומיפוי הקרחון ===

הקרחון נחקר לראשונה על ידי המשלחת הלאומית האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

במסגרת המשלחת הבריטית לאנטארקטיקה (משלחת טרה נובה) אשר חקרה את אנטארקטיקה בין השנים 1910–1913, אף היא בפיקודו של רוברט פלקון סקוט האזור נחקר בצורה יסודית יותר.

=== מקור השם ===

סקוט נתן לקרחון את שמו.

סקוט קרא לקרחון על שם פרופסור ויליאם הרברט הובס (William H. Hobbs), מאוניברסיטת מישיגן שבעיר אן הרבור, במדינת מישיגן שבארצות הברית.

ויליאם הרברט הובס היה חוקר מוביל בתחום חקר הקרחונים.

== לקריאה נוספת ==

<div class="mw-content-ltr">• C. J. BOWSER, T. A. RAFTER, R. F. BLACK, [http://www.minsocam.org/MSA/OpenAccess_Publications/MSA_SP_3/MSA_SP3_261-272.pdf GEOCHEMICAL EVIDENCE FOR THE ORIGIN OF MIRABILITE DEPOSITS NEAR HOBBS GLACIER, VICTORIA LAND, ANTARCTICA], ineral. Soc. Amer. Spec. Pap. 3, 261-272 (1970)</div>

== קישורים חיצוניים ==
* [https://web.archive.org/web/20210602225421/https://geonames.usgs.gov/apex/f?p=gnispq:5:::NO::P5_ANTAR_ID:6831 קרחון הובס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20930 קרחון הובס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=6435&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון הובס] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25615614 מפת אזור קרחון הובס]
* [https://www.mindat.org/feature-6634967.html קרחון הובס] באתר mindat

== הערות שוליים ==

הובס
הובס
לחיים חסידים

לחיים חסידים הוא אלבום של יוסף משה כהנא, הכולל ניגונים חסידיים, שירי גראמען בשפת היידיש ושירים בסוגת המוזיקה החסידית.

באלבום משתתפים הזמרים: זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא. לצד חברי מקהלה וחברי מקהלת ילדים.

את העיבוד וההפקה מבצע ר' יוסף משה כהנא וחברת לחיים הפקות. את העיבוד הקולי מבצע הרשי בריסק.

השיר הפותח את האלבום לחיים חסידים זכה למספר גרסאות כיסוי בהם באלבום פרויקט X של אלי מרקוס וארי היל בהפקתו של יוחי בריסקמן. השיר רשב"י זכה להצלחה רבה ושרים אותו במסגרת ההילולא המסורתית של רבי שמעון בר יוחאי בל"ג בעומר במירון, השיר זכה לגרסת כיסוי על ידי אהרלה סמט.

==רשימת רצועות==

==השתתפו בהקלטות==
===זמרים===
זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא.

===חברי מקהלה===
מיכאל וויינברגר, יוסי וויינברגר, יעקב רוטבלט, סיני ברמץ, שמוליק גאלדשטיין, ישראל פריילעך

===מקהלת ילדים===
====סולנים====
מוישי ברוין, יוסי גאלדמינצער, שמואלי סיגל, יהושע'לע עסטרייכער, ארי כוואן

====מקהלה====
מקהלת שבח של יוסי גליק: יצחק ראזנבלום, שלמי ברוין, שלמי שווארץ, מושי קויפמאן, יוסי ברייער, הערשי פרידער, נחום טוווערסקי, יעקב גרשון ראזענפעלד, דוד פעדער, שמילי סיגל, שמילי גאלדקלאנג, יחיאל אהרן איינהארן, נחום שפיטצער, יצחק שווארץ, פנחס קויפמאן, מיכל ניצלעך, מאטי גאלדמינצער, אנשי זילבערמאן, חנינא ראזנבערג, דוד פרידמאן, נחמן איינהארן, דוד שפיטצער, מאיר גליק, הערשי ברוין, אברהם לאנגסאם, מענדי גרין, ברוך דוד פערלמאן, מאיר ברילאווסקי, מיכל שווארץ, חנינא טווערסקי, אברמי גליק, מענדי בייער

מקהלת מוישי קרויס: אברמי כהנא, אשי שטאל, ברוך כוואן, יודי סאלאמאן, מנדי דייטש, מנדי קעלנער, שמשי קרויס, שיע'לע בערגער, שלום לויפער

==קישורים חיצוניים==
* 

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי 2019
קטגוריה:אלבומי חברת לחיים הפקות
אנפת אגם

אנפת אגם (שם מדעי: Ardeola; משמעות השם מלטינית: "אנפה קטנה") הוא סוג של עופות ממשפחת האנפתיים החיים לאורך דרום ודרום-מזרח אסיה ואפריקה שמדרום לסהרה וכן במדגסקר. המין אנפית סוף מצויה גם בדרום אירופה וכן בישראל. בני סוג זה דומים במראם מעט לאנפית או לאנפית בקר, אך בעלי צוואר מעט יותר ארוך.

אנפות אלה הן קטנות יחסית, באורך של 40 עד 50 ס"מ ועם מוטת כנפיים של 80 עד 100 ס"מ. הן בעלות צוואר קצר ומקור צהוב ארוך כשהגוף חום או חום בהיר ולרוב מפוספס לאורך החזה. אנפות אלה חיות לרוב ליד ביצות ומקווי מים עומדים ומחפשות בהם טרף של דגים וחרקים. הן מקננות בין העצים בקבוצות גדולות של אנפות.

==מינים==
* אנפית סוף הודית (Ardeola grayii)
* אנפית סוף (Ardeola ralloides)
* אנפית סוף סינית (Ardeola bacchus)
* אנפית סוף ג'אווה (Ardeola speciosa)
* אנפית סוף מלגשית (Ardeola idae)
* אנפה אדמונית-בטן (Ardeola rufiventris)

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:אנפתיים
אנפה נמרית

אנפת נמרית (שם מדעי: Tigrisoma) הוא סוג של עופות ממשפחת האנפתיים החיים רק באמריקה הטרופית שבין דרום ארצות הברית ולאורך אמריקה המרכזית, הקריביים ואמריקה הדרומית עד לצפון ארגנטינה וצ'ילה. הסוג תואר ב-1827 בידי החוקר האנגלי ויליאם ג'ון סווינסון ומשמעות שמו: "tigris" - טיגריס (מכונה בטעות "נמר") ו-"sôma" - גוף. בסוג זה ידועים 3 מינים.

אנפות אלה קטנות יחסית, באורך של 60 עד 80 ס"מ והם דומות בצורתן לאנפה מסורטטת או לאנפית וכן לאנפת מקור סירה. אנפות אלה בעלות ראשים וצווארים רחבים וקצרים, ומקור צהוב ארוך. הגוף בעל גוונים חומים עד אדמוניים ולאורך הכנפיים וצידי הגוף פסים שחורים, מה שנתן להם את שמם.

אנפות אלה לא נראות בולטות באזורים פתוחים, למעט סביב המים שלגדות נהרות ואגמים. הן ציידות של חרקים, דגים קטנים, צפרדעים, זוחלים וטרף דומה.

==מינים==
* אנפה נמרית חשופת-גרון (Tigrisoma mexicanum)
* אנפה נמרית רצועת-פסים (Tigrisoma fasciatum)
* אנפה נמרית גסת-פסים (Tigrisoma lineatum)

==קישורים חיצוניים==

קטגוריה:בעלי חיים שתוארו ב-1827
קטגוריה:טקסונים שתוארו בידי ויליאם ג'ון סווינסון
קטגוריה:ערכים שבהם תבנית בריטניקה אינה מתאימה
קטגוריה:אנפתיים
אנפת לילה אפרו-אסייתית

אנפת לילה אפרו-אסייתית (שם מדעי: Gorsachius) הוא סוג של עוף מים ממשפחת האנפתיים, השייך לתת-משפחה אנפות לילה לצד הסוג אנפת לילה ואנפת לילה אמריקאית. סוג זה מכיל 4 מינים החיים לאורך האזורים הטרופיים והסובטרופיים של דרום-מזרח ומזרח אסיה והמין אנפת לילה לבנת-גב מצוי גם אפריקה שמדרום לסהרה, לרוב סמוך ליערות לחים או ביצות סבוכות. 

אנפות אלו דומות לאנפת לילה מצויה ובעלות ראש וצוואר רחבים, רגלים קצרות ועיניים צהובות. בקצה ראשם ציצה שחורה הפונה אחורה והנוצות שעל גופם בעלות גוונים חומים או אדמדמים וגרון ערמוני כשהראש כהה במיוחד ולעיתים גם שחור. האנפות קטנות יחסית ולעיתים מבלבלות עם עופות מים אחרים, כמו טבלניים או קורמורניים.

האנפות הם פעילי לילה או פעילי דמדומים והן נעות ביחידות או בקבוצות קטנות ומקננים על העצים. בקן הנקבה מטילה 2 עד 5 ביצים.

==מינים==
* אנפת לילה יפנית (Gorsachius goisagi)
* אנפת לילה לבנת-אוזן (Gorsachius magnificus)
* אנפת לילה לבנת-גב (Gorsachius leuconotus)
* אנפת לילה מלאית (Gorsachius melanolophus)

==קישורים חיצוניים==

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:אנפתיים
דפנה בן נון

דפנה בן נון (נולדה ב-11 בספטמבר 1980) היא צלמת טבע ישראלית.

== ביוגרפיה ==
נולדה ב-11 בספטמבר 1980. בשל עיסוקיו של אביה כרופא נסעה בן נון בילדותה רבות ברחבי ישראל ואוסטרליה. למדה בתיכון בקיבוץ מעברות.

שירתה בתזמורת צה"ל. לאחר שירותה הצבאי שהתה באוסטרליה במשך שנה, ובשובה החליטה לעסוק בצילום. למדה באוניברסיטה הפתוחה וידאו, פוסט-פרודקשן, צילום ועריכה, וכן צילם סטודיו בטכניון.

ב-2011 זכה תצלום שצילמה, בו נראים לבנתנים משפריצים מים, בפרס חביב הקהל בתחרות צילום הטבע הבינלאומית של נשיונל ג'יאוגרפיק. ב-2012 הוצג צילום הלבנתנים, יחד עם צילום נוסף, בתערוכה של נשיונל ג'יאוגרפיק בסיאול שנקראה "The beautiful days".

ב-2017 התפרסם מיזם בו צילמה אמנים ואנשי תקשורת, בהם מיקי חיימוביץ', אלי פיניש, דביר בנדק וישראל אהרוני, עם המילה "סליחה" על זרועם, כביקורת על היחס לניצולי השואה בישראל.

ב-2018 זכה תצלום שצילמה, בו נראים בבונים בזימבבואה, לחשיפה תקשורתית רבה בשל דמיונו לסצנה מתוך הסרט המצויר מלך האריות.

ב-2020 הגישה פינה בתוכנית הטלוויזיה "פותחים יום", בה עסקה בצילום טבע ובעלי חיים. באותה שנה החלה לפרסם מדור קבוע במגזין נשיונל ג'יאוגרפיק קידס ישראל.

בנוסף לעיסוקה כצלמת טבע מנהלת בן נון עסק לצילום ילדים ומשפחות, מרצה על צילום ומדריכה בתחום צילום טבע ובעלי חיים.
<center>
<gallery mode="nolines" heights=300px widths=300px>
Emperor penguins in Antarctica.jpg|
Belugas whales.jpg|
The "lion king" Baboons.jpg|
</gallery>
</center>

== קישורים חיצוניים ==

* 

* 

== הערות שוליים ==

קטגוריה:צלמות ישראליות
קטגוריה:צלמי טבע ישראלים
קטגוריה:בוגרי תיכון אזורי רמות חפר
קטגוריה:נגני תזמורת צה"ל
קטגוריה:ישראליות שנולדו ב-1980
קטגוריה:ישראלים שנולדו ב-1980
קטגוריה:אנשי הקיבוץ
קטגוריה:מעברות (קיבוץ): אישים
אנפה מסורטטת אוסטרלית

אנפה מסורטטת אוסטרלית (שם מדעי: Botaurus poiciloptilus) היא מין של עוף מים מהסוג אנפה מסורטטת החיה בדרום אוסטרליה, טסמניה, ניו זילנד וקלדוניה החדשה. אנפה זו תוארה ב-1827 בידי החוקר הגרמני יוהאן גאורג ואגלר וכיום מצויה בסכנת הכחדה בטבע.

==תיאור==
אנפה זו דומה לאנפה המסורטטת הגדולה אך קטנה ממנה. היא מגיעה לאורך 650 עד 750 מ"מ, ללא דו-צורתיות זוויגית, אף שהזכר מעט יותר גדול. האנפה בעלת נוצות חומות-אפורות כהות ומסורטטות בצהוב, בעיקר לאורך החלק החיצוני של הכנפיים. הצוואר ואחורי הראש חומים והפנים לבנות אך בעלות פס חום אופקי היוצא מתחתית העיניים הצהובות עד לחזה. עור הפנים וכן הרגליים בעלי צבע ירוק כהה. המקור הארוך חום והחלק התחתון והגרון ירוק-צהוב. אנפה זו יכולה למתוח את צווארה לזווית ישרה כלפי מעלה, מה שמעניק לה הסוואה מוצלחת.

אנפה זו מצויה סמוך לקנים ולסוף באזורי סביבות או אחו גבוה ברחבי דרום אוסטרליה, טסמניה, ניו זילנד והאי Ouvéa שבקלדוניה החדשה. היא פעילת שעות בין ערביים המחפשת בסבך ובמים טרף של דגים כמו צלופחים, סרטנים, צפרדעים ומזון דומה.

אנפה זו מצויה בסכנת הכחדה באוסטרליה וניו זילנד, בעיקר עקב ייבוש ביצות טבעי (בעתות בצורת) ותעשייתי, הנעשה למטרות חקלאות. האנפה נדחקת מעוד שטחים ומחלקם אף נכחדה. כיום היא מוגנת בחוק האוסטרלי ונעשים ניסיונות לגדל אותה ולשמור על מספר ביצות בהם היא חיה.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן גאורג ואגלר
קטגוריה:אנפתיים
קטגוריה:בעלי חיים שתוארו ב-1827
קטגוריה:אוסטרליה: עופות
קטגוריה:ניו זילנד: עופות
אנפה מסורטטת דרום-אמריקאית

אנפה מסורטטת דרום-אמריקאית (שם מדעי: Botaurus pinnatus) היא מין של עוף מים, מהסוג אנפה מסורטטת החיה באמריקה הדרומית, חלק מאמריקה המרכזית ובדרום מקסיקו. היא לרוב נחבאת אל הכלים, אך איננה מצויה בסכנה גדולה.

האנפה מגיעה לאורך 64 עד 76 ס"מ ומשקלה הממוצע הוא 554 עד 1,157 גרם. היא בעלת נוצות חומות-כתומות חיוורות ועליהם מסורטטים פסים צהובים-קרם. הבטן והחזה לבנים והכנפיים בעלות סרטוטים כהים יותר משל שאר הגוף. האנפה יכולה למתוח את צווארה מעלה כדי להסתוות בהצלחה. מקורה הארוך שחור ויכול להזדקף מעלה, הרגליים ורודות והעיניים צהובות.

האנפה נפוצה לאורך קנים וסוף לאורך אמריקה הטרופית, לאורך ביצות, נהרות ואגמים וכן בשדות בעלי צמחייה גבוהה כמו שדות אורז. היא חיה בגפה או בקבוצות קטנות ופעילה סמוך לזריחה ולשקיעה ומחפשת טרף קטן בין הצמחייה, אותו היא צדה ממארב. היא ניזונה לרוב מדגים, סרטנים, צפרדעים וזוחלים קטנים. בתורה היא עלולה להיטרף בידי עופות דורסים, לוטרות, חתוליים או תנינים ולהגנה היא מאמצת תנוחה רפויה זקופה, אשר מסווה אותה ביעילות.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן גאורג ואגלר
קטגוריה:אנפתיים
קטגוריה:בעלי חיים שתוארו ב-1829
קטגוריה:אקוודור: עופות
נהרג בפעילות מבצעית

בית העלמין הצבאי בקריית שמונה. כל החללים הקבורים בבית הקברות מוגדרים צבאית ככאלו שנהרגו בפעילות מבצעית.]]
[[בית הקברות הצבאי והאנדרטה האמריקניים בנורמנדי]]

נהרג בפעילות מבצעית הוא מונח המתאר אבדות בנפש הקשורות למילוי תפקיד בכוחות הביטחון.

ההגדרה כוללת לוחמים ותומכי לחימה שנהרגו בעת קרב או פעולה צבאית. לצד שמו של אדם שנהרג בפעולה במהלך מבצע מוסיפים סימן † (דקר) כדי לציין את מותו באותו אירוע או אירועים.

ההגדרה "נהרג בפעילות מבצעית" מציינת אדם שנהרג בפעולה בשדה הקרב ואילו "מת מפצעיו" מתייחסת למישהו שהספיק להגיע למתקן ולקבל טיפול רפואי אך מת.

הגדרה נוספת היא "לכאורה נהרג בפעילות מבצעית". מונח זה משמש לחייל שלא נמצא לאחר שוך הקרב, וסביר להניח שלא שרד. הגדרה זו אופיינית לקרבות ימיים או קרבות בסביבה עוינת אחרת שבה קשה להתחקות אחר גופות ולזהותן. הגדרה זו הייתה בשימוש נפוץ במלחמת העולם הראשונה, במהלכה נשלחו צבאות לשדות קרב מנותקים לוגיסטית.

== בנאט"ו ==
בנאט"ו משמש המונח "מת מפצעיו בפעילות מבצעית" (DWRIA, Died of Wounds Received in Action) והגדרתו היא: לוחם שנהרג או מת עקב פציעותיו או סיבות אחרות לפני שהגיע למתקן טיפול רפואי או שקיבל עזרה מחיילים אחרים.<ref></ref>

== בארצות הברית ==
בארצות הברית משמש המונח "נהרג בפעילות מבצעית" (באנגלית: Killed in action) כדי לתאר אבדות בנפש של לוחמים או כוח אדם שנגרמו על ידי כוחות אויב<ref></ref> או בשוגג על ידי כוח עמית בעיצומו של קרב.

== בישראל ==

בישראל, חיילים שנהרגו מידי האויב הם בין האבדות בנפש הנכללות במונח "חלל מערכות ישראל", שכולל כל מי שמת במהלך שירותו או כתוצאה משירותו, ללא תלות בנסיבות המוות. המונח "נפל בקרב" מציין את אלה שנהרגו בפעילות מבצעית.

==בצרפת==
בצרפת משתמשים במונח: Tué à l'ennemi (בתרגום חופשי: "נהרג על ידי האויב"). חייל יוגדר כך אם גופתו פונתה וזוהתה, או אם שני עדים מהלחימה העידו שאכן נהרג. אחרת, חייל שלא שב מוכרז כנעדר.

== ראו גם ==
* שבוי
* נפגע

==קישורים חיצוניים==

* חנן גרינברג, [https://www.ynet.co.il/articles/0,7340,L-3235832,00.html צה"ל שוקל: הבחנה בין חללים], באתר ynet

== הערות שוליים ==

קטגוריה:חללי קרבות
אנפיות

אנפיות (שם מדעי: Botaurinae) היא תת-משפחה קטנה של עופות מים ממשפחת האנפתיים הכוללת 3 סוגים: אנפית, אנפה מסורטטת והסוג היחידי אנפת זיגזג.

בני קבוצה זו כוללים את המינים הקטנים ביותר במשפחה והם לרוב נחבאים בין קנים או סוף בהם הם מוסווים מטורפים. הם חיים לאורך ביצות ושדות סבוכים ולחים, בהם הם צדים טרף של חרקים, דגים, דו-חיים וזוחלים קטנים. הם נוטים שלא לעופף ומושכים את ראשיהם אחורה תוך כדי תעופה, בדומה לרוב האנפות והשקנאים. אנפות אלה חיות לבדם או בזוגות בודדים ומטילות ביצים בקנים שסביב הקרקע או הקנים.

==מיון==
*תת-משפחה אנפות לילה (Botaurinae)
**סוג ומין יחיד אנפת זיגזג (Zebrilus undulatus) 
**סוג אנפה מסורטטת (Botaurus)
***מין אנפה מסורטטת אמריקאית (Botaurus lentiginosus)
***מין אנפה מסורטטת דרום אמריקאית (Botaurus pinnatus)
***מין אנפה מסורטטת אוסטרלית (Botaurus poiciloptilus)
***מין אנפה מסורטטת גדולה (Botaurus stellaris)
***מין Botaurus hibbardi - נכחד
**סוג אנפית (Ixobrychus)
***מין אנפית גמדית (Ixobrychus minutus)
***מין אנפית שחורת-גב (Ixobrychus dubius)
***מין אנפית הקינמון (Ixobrychus cinnamomeus)
***מין אנפית מפוספסת-גב (Ixobrychus involucris)
***מין אנפית גמדית אמריקאית (Ixobrychus exilis)
***מין אנפית צהובה (Ixobrychus sinensis)
***מין אנפית פון-שרנק (Ixobrychus eurhythmus)
***מין אנפית ננסית (Ixobrychus sturmii)
***מין אנפית שחורה (Ixobrychus flavicollis)
***מין אנפית ניו זילנד (Ixobrychus novaezelandiae) - נכחד

==קישורים חיצוניים==

* 

קטגוריה:בעלי חיים שתוארו ב-1850
קטגוריה:טקסונים שתוארו בידי לודוויג רייכנבאך
קטגוריה:אנפתיים
מוריץ, רוזן אולדנבורג

מוריץ הראשון, רוזן אולדנבורג (בגרמנית: Moritz I. von Oldenburg; בערך 1145 - בערך 1211) היה רוזן אולדנבורג מ-1169 עד 1211.

== ביוגרפיה ==
מוריץ נולד בערך בשנת 1145, והיה בנם של כריסטיאן הראשון, רוזן אולדנבורג ואשתו קוניגונדה. בשנת 1167 אביו מת והיינריך האריה לקח את אולדנבורג תחת שלטונו. מוריץ גורש משטחי הרוזנות ולאחר מכן שירת במשך שנים את הארכיבישוף של קלן, פיליפ הראשון פון היינברג, אשר בשנת 1178 לקח על עצמו ניסיון פיצוי לא מוצלח. היינריך גם הכריח אותו למסור את ריטברג למשפחת פון קויק. בשנים 1180 ו-1181, מוריץ השתתף במלחמה הקיסרית נגד היינריך האריה ולבסוף קיבל מהקיסר פרידריך הראשון את זכויותיו הריבוניות בחזרה.

בגלל רכוש ובעיות פיאודליות, מוריץ התנגד לענף וילדסהאוזן של בית אולדנבורג שנוסד על ידי דודו היינריך הראשון והארכיבישופים של ברמן, נאסר זמנית ונאלץ להישאר וסאל של הארכיבישוף. את שמו ניתן למצוא בסביבות שנת 1200 מספר פעמים בשורות המסמכים של הארכיבישוף.

כדי להימנע מחלוקת ירושה, נרצח אחיו כריסטיאן הצלבן, אולי ביוזמתו של מוריץ. כרוניקת Rastede מציינת אותו לפחות כשותף. לפי אותו מקור, האבירים פון האטן, דוהלן וסאנום, שנחשפו כרוצחים, הוצאו להורג. בין השנים 1192 ו-1198, מוריץ ואמו קוניגונדה הקימו מנזר בברגדורף, המקום בו נרצח אחיו, שחזר ממסע הצלב בארץ הקודש. תחילה עם נזירות מברמן, קצת אחר כך עם ציסטרציאנים ממרינטל. עם זאת, המנזר ליד הלמשטדט לא שגשג והוקם מחדש בהודה ב-1232.

בשנת 1198 תמך מוריץ בוולפים במלחמת כס המלכות הגרמנית ולעיתים תמך בהולשטיין נגד דנמרק. על ידי בניית טירות הוא עורר את המרידות הראשונות באוסטרינגן וב-Rüstringen.

== משפחתו ==
הוא התחתן עם זלומה, בתו של אוטו השני, רוזן וויקראת, ממנה נולדו לו:
* אוטו הראשון, רוזן אולדנבורג (1209–1251)
* כריסטיאן השני, רוזן אולדנבורג (1211–1233)
* הדוויג מאולדנבורג (מתה ב-1228)
* זלומה מאולדנבורג (מתה ב-1267)
* קונגינדה מאולדנבורג (מתה ב-1290)

קטגוריה:רוזנים גרמנים
אנפות נמריות

אנפות נמריות (שם מדעי: Tigrisomatinae) היא תת-משפחה קטנה של עופות מים ממשפחת האנפתיים הכוללת ארבעה סוגים: אנפה נמרית ושלושה סוגים בהם מין יחיד: אנפת מקור סירה, אנפה לבנת-ציצה נמרית ואנפת יער.

אנפות אלה פרימיטיביות יחסית, בעלות מאפיינים של דמויי-שקנאים שונים כמו מגלנים ומנעלניים והן בעלות צוואר וראש רחבים אך קצרים יחסית, עם שק קטן מתחת המקור. אנפות אלו חיות רק באזורים הטרופיים והסובטרופיים של אמריקה, גינאה החדשה ואפריקה סביב ביצות ויערות ובניגוד למינים אחרים במשפחה כמו אנפות, מצויות הרחק ממים המתוקים ולעיתים אף סמוך לים או בין מנגרובים.

אנפות אלו חיות לבדן ומחפשות בין הענפים טרף איטי, אותו הן דוקרות בעזרת מקוריהן.

==מיון==
*סוג ומין יחיד אנפת מקור-סירה (Cochlearius cochlearius)
*סוג אנפה נמרית (Tigrisoma)
**מין אנפה נמרית חשופת-גרון (Tigrisoma mexicanum)
**מין אנפה נמרית רצועת-פסים (Tigrisoma fasciatum)
**מין אנפה נמרית גסת-פסים (Tigrisoma lineatum)
*סוג ומין יחיד אנפה לבנת-ציצה נמרית (Tigriornis leucolopha)
*סוג ומין יחיד אנפת יער (Zonerodius heliosylus)

==קישורים חיצוניים==

קטגוריה:אנפתיים
Die Together

"Die Together" (בעברית: "למות ביחד") הוא סינגל שהוקלט על ידי הזמרת היוונייה-נורווגית אמנדה טנפיורד. הוא יצא לאור ב-10 במרץ 2022, בשידור חי בתוכנית "Studio 4" של תאגיד השידור היווני.<ref name=":0"></ref> נבחר לייצג את יוון באירוויזיון 2022, שהתקיים בטורינו שבאיטליה.<ref></ref>

== לפני האירוויזיון ==
השיר מספר על מאמציה האחרונים של הזמרת להציל את מערכת היחסים הרעועה שלה ושל בן-זוגה.

ב-7 בספטמבר 2021 יצאה רשות השידור היוונית ERT בקול קורא להגשת שירים לשלב הסינון, עד 10 באוקטובר אותה השנה. כל אמן היה יכול לשלוח עד שלושה שירים. הם מחויבים לציין את חברות התקליטים בהם חתומים, את המוזיקאי שיבצע את השיר ורעיונות לקידום השיר לאחר פרסומו.<ref></ref><ref name="fun2"></ref> בחלוף המועד פרסמה רשות השידור כי קיבלה מ-25 אמנים יותר מ-40 הצעות לשירים. בין המוזיקאים ניתן למנות את קונסטנטינוס כריסטופורו, שהשתתף באירוויזיון 1996, ב-2002 וב-2005 כשייצג את קפריסין; להקת קוזה מוסטרה, שייצגה את יוון באירוויזיון 2013; ניקוס גנוס ואמנדה טנפיורד.<ref></ref>

חבר מושבעים, בן שבעה שופטים שבחרו את השירים שאהבו, סינן את 40 השירים שקיבלה הרשות לחמישה. לאחר מכן המשיכה הוועדה לדון בשירים שסוננו. ב-17 בנובמבר 2021 הכריזו ננסי זאמפטוגלו ותאנאסיס אנאגנוסטופולוס על המתמודדים שעברו את שלבי הסינון. הרשימה הורכבה מג'וב ניקי, ג'ואנה דריגו, איליאס קוזאס, לו איז (שם הבמה של לואיזה סופיאנופולו) ואמנדה טנפיורד.<ref></ref>

ב-15 בדצמבר 2021 היא הכריזה כי אמנדה טנפיורד נבחרה לייצג את המדינה בתחרות. שירה טרם יצא לאור.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. יוון שובצה למחצית השנייה של חצי הגמר הראשון, שהתקיים ב-10 במאי 2022.<ref></ref>

לאחר שפורסמו כל השירים המתחרים לתחרות 2022 הוחלט סדר השירים לחצי הגמר על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. יוון הופיעה כמדינה ה-15, לאחר איסלנד ולפני נורווגיה.<ref></ref> ב-10 במאי 2022 ביצעה טנפיורד את "Die Together" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. יוון הופיעה כמדינה ה-17, לפני איסלנד ואחרי בלגיה. ב-14 במאי טנפיורד ביצעה את "Die Together" בגמר התחרות. היא הגיעה למקום השמיני עם 215 נקודות (158 מהשופטים ו-57 מהקהל).

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2022
קטגוריה:שירי יוון באירוויזיון
קטגוריה:סינגלים מ-2022
קטגוריה:שירי 2022
קטגוריה:שירים באנגלית
קטגוריה:שירים על מוות
Hold Me Closer (שיר של קורניליה יאקובס)

"Hold Me Closer" (בעברית: "תחזיק אותי קרוב") הוא סינגל שהוקלט על ידי הזמרת השוודית קורניליה יאקובס. ניצח במלודיפסטיבלן 2022, ונבחר לייצג את שוודיה באירוויזיון 2022, שהתקיים בטורינו שבאיטליה.

== לפני האירוויזיון ==
ב-27 באוגוסט 2021 פתחה רשות השידור השוודית את תקופת הגשת המועמדויות להשתתפות בקדם, עד ל-17 בספטמבר. ב-26 בנובמבר הוכרז כי יאקובס עתידה להשתתף במלודיפסטיבלן 2022, עם השיר "Hold Me Closer". היא ביצעה אותו ברבע הגמר הראשון של התחרות, והגיעה למקום הראשון. בשלב הגמר, שהתקיים ב-12 במרץ, זכתה יאקובס במקום הראשון עם 146 נקודות.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-26 בינואר 2022 נקבע בהגרלת חצאי הגמר כי שוודיה תופיע בחלק השני של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. שוודיה הופיעה כחמדינה ה-17, לאחר בלגיה ולפני צ'כיה.<ref></ref> ב-12 במאי 2022 ביצעה יאקובס את "Hold Me Closer" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. שוודיה הופיעה כמדינה ה-20, לפני אוסטרליה ואחרי מולדובה. ב-14 במאי ביצעה יאקובס את שירה בגמר התחרות. היא הגיעה למקום הרביעי עם 438 נקודות (258 מהשופטים ו-180 מהקהל).

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2022
קטגוריה:שירי שוודיה באירוויזיון
קטגוריה:שירי מלודיפסטיבלן
קטגוריה:שירים באנגלית
קטגוריה:סינגלים שהגיעו למקום הראשון בשוודיה
אליזבת שרלוטה מפפאלץ

אליזבת שרלוטה מפפאלץ (בגרמנית: Elisabeth Charlotte von der Pfalz; 19 בנובמבר 1597 – 26 באפריל 1660) הייתה אשתו של גאורג וילהלם, הנסיך הבוחר מברנדנבורג ודוכס פרוסיה, ואמו של פרידריך וילהלם, הנסיך הבוחר מברנדנבורג, "הבוחר הגדול".

== ביוגרפיה ==
אליזבת שרלוטה נולדה ב-19 בנובמבר 1597 והייתה בתם של פרידריך הרביעי, הנסיך הבוחר מפפאלץ ולואיזה יוליאנה, רוזנת נסאו. אחיה פרידריך התפרסם בתור הנסיך הבוחר מפפאלץ ו"מלך החורף" של בוהמיה.

בשנת 1616 התחתנה אליזבת שרלוטה עם גאורג וילהלם, הנסיך הבוחר מברנדנבורג, ממנו נולדו לה שלושה ילדים.

הנישואים נקבעו כדי לאחד שתי שושלות פרוטסטנטיות. בשנת 1618, הכתרת אחיה על כס המלכות של בוהמיה גרמה למלחמת שלושים השנים. בן זוגה תואר כאמביוולנטי ופסיבי, אך שרלוטה הבטיחה הגנה לאחיה כאשר ברנדנבורג תתייצב נגד אוסטריה בענייני בוהמיה והאימפריה הרומית הקדושה. בחצר המלוכה היא העדיפה את המפלגה הפרוטסטנטית נגד המפלגה הפרו-אוסטרית. היא השפיעה על בנה להזדהות עם המטרה הפרוטסטנטית, והוא הראה חיבה גדולה לאמו, קרובה יותר ממה שהיה מקובל בדרך כלל בעידן זה. את שנותיה האחרונות בילתה בקרוסן, שם נפטרה ב-26 באפריל 1660.

== משפחתה ==
בשנת 1616 התחתנה אליזבת שרלוטה עם גאורג וילהלם, הנסיך הבוחר מברנדנבורג, ונולדו להם 3 ילדים:
* לואיזה שרלוטה (29 במרץ 1674 – 25 ביולי 1676), התחתנה עם יאקוב קטלר, דוכס קורלנד.
* פרידריך וילהלם (28 באפריל 1676 – 5 באפריל 1751), התחתן עם לואיזה הנרייטה מנסאו.
* הדוויג סופיה (2 ביולי 1677 – 18 בספטמבר 1677), התחתנה עם וילהלם השישי, רוזן הסן-קאסל.

== אילן יוחסין ==

== קישורים חיצוניים ==

* 

קטגוריה:גרמנים במאה ה-17
קטגוריה:בית הוהנצולרן
קטגוריה:ילידי 1597
קטגוריה:נפטרים ב-1660
אייל שרטוב

אייל שרטוב (נולד ב-7 במרץ 1962) הוא שחקן ומאמן כדורסל נכים ושחקן טניס נכים. השתתף 4 פעמים במשחקים הפאראלימפיים.

שרטוב נפצע בגיל 16, בשנת 1978, כתוצאה משוטטות בשדה מוקשים ישן, בסמוך לקיבוץ גונן. כתוצאה מפיצוץ מוקש סורי הוא איבד את כף רגלו.

שרטוב החל להתאמן במרכז הספורט לנכים של איל"ן והיה שחקן נבחרת ישראל בכדורסל בכיסאות גלגלים. ב וב התחרה עם נבחרת הכדורסל.

בנוסף עסק שרטוב בטניס בכיסאות גלגלים ובשנת 1997 דורג במקום השביעי בעולם.<ref>[https://www.itftennis.com/en/players/eyal-sartov/800192499/isr/wct/s/overview/ עמוד אישי באתר הפדרציה הבינ"ל לטניס]</ref> ב וב התחרה בטניס, בטורניר ליחידים ובטורניר לזוגות. במשחקים בשנת 1996 העפיל בשתי התחרויות לשמינית הגמר. במשחקים בשנת 2000 סיים את התחרויות בשלבים מוקדמים.

שרטוב עובד בעמותת נגישות ישראל, מאמן כדורסל בכיסאות גלגלים וחבר בקבוצת "ניצחון החיים" שעוסקת בחינוך תלמידים באמצעות פעילות בכיסאות גלגלים.<ref>[https://vitkin.tik-tak.net/message-board/פעילות-לילדי-שכבת-ד-שבוע-שווה-בין-שווי/ פעילות לילדי שכבת ד - שבוע "שווה בין שווים"], בית חינוך ע"ש י. ויתקין.</ref>

==קישורים חיצוניים==
* [https://www.paralympic.org/eyal-sar-tov פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:ספורטאי איל"ן
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:טניסאים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:טניסאים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ישראלים שנולדו ב-1962
אליפות שחקני הפוקר

אליפות שחקני הפוקר הוא טורניר פוקר במסגרת אליפות העולם בפוקר. עלות הכניסה לטורניר הוא 50,000 דולר, והוא נחשב היוקרתי ביותר מבין הטורנירים המשוחקים בסבב אליפות העולם, אחרי הטורניר המרכזי. שמותיהם של הזוכים בטורניר נחרטים על גביע ה-"Chip Reese Memorial Trophy", על שמו של צ'יפ ריס.

==היסטוריה==
הטורניר הוקם ב-2006 בשם אליפות העולם ב- עם עלות כניסה של 50,000 דולר, והיה הטורניר עם עלות הכניסה הגבוהה ביותר עד אז. בטורניר הראשון ניצח צ'יפ ריס את אנדי בלוך. בדצמבר 2007 נפטר ריס והוחלט ליצור גביע אליפות מיוחד שיקרא על שמו.

ב-2010 שונה שם הטורניר ל"אליפות שחקני הפוקר". ב-2020 בוטל הטורניר בעקבות מגפת הקורונה.

==משחקים==
בתחילתו שוחק הטורניר ב-5 המשחקים של , עד שב-2010 הוספו 3 משחקים נוספים. ב-2015 שונה הטורניר ל-10 משחקים, אך חזר ל-8 משחקים שנה לאחר מכן. ב-2021 הוסף משחק נוסף והפך לטורניר עם 9 משחקים.

{|
| valign="top" |
* טקסס הולדם No Limit
* Seven Card Stud
* אומהה Hi-Lo 8 or Better
| valign="top" |
* Razz
* אומהה Pot-Limit
* טקסס הולדם Limit
| valign="top" |
* Seven Card Stud Hi-Lo 8 or Better
* No-Limit 2-7 Lowball Draw
* 2-7 Lowball Triple Draw
|}

==זוכים==
מייקל מזרחי (2010, 2012 ו-2014) ובריאן ראסט (2011, 2016 ו-2023) הם היחידים שזכו ב-3 תארים. דניאל קייטס זכה פעמיים, ב-2021 ו-2022. שאר הזוכים ניצחו בטורניר פעם אחת.

{| class="wikitable"
!שנה
!משחקים
!נרשמים
!זוכה
!פרס ראשון
|-
|2006
|5
|143
| צ'יפ ריס
|$1,716,000
|-
|2007
|5
|148
| פרדי דיב
|$2,276,832
|-
|2008
|5
|148
| סקוטי ווין
|$1,989,120
|-
|2009
|5
|95
| דייוויד באך
|$1,276,802
|-
|2010
|8
|116
| מייקל מזרחי
|$1,559,046
|-
|2011
|8
|128
| בריאן ראסט
|$1,720,328
|-
|2012
|8
|108
| מייקל מזרחי
|$1,451,527
|-
|2013
|8
|132
| מאתיו אשטון
|$1,774,089
|-
|2014
|8
|102
| ג'ון הניגן
|$1,517,767
|-
|2015
|10
|84
| מייק גורודינסקי
|$1,270,086
|-
|2016
|8
|91
| בריאן ראסט
|$1,296,097
|-
|2017
|8
|100
| אליאור סיון
|$1,395,767
|-
|2018
|8
|87
| מייקל מזרחי
|$1,239,126
|-
|2019
|8
|74
| פיל האיו
|$1,099,311
|-
|2020
|colspan="4" align="center" | בוטל בעקבות מגפת הקורונה
|-
|2021
|9
|63
| דניאל קייטס
|$954,020
|-
|2022
|9
|112
| דניאל קייטס
|$1,449,103
|-
|2023
|9
|99
| בריאן ראסט
|$1,324,747
|-
|2024
|9
|89
| דניאל נגראנו
|$1,178,703
|}

==הערות שוליים==

קטגוריה:פוקר
קטגוריה:תחרויות בין-לאומיות
שטפן אורטגה

שטפן אורטגה מורנו (בגרמנית: Stefan Ortega Moreno; נולד ב-7 בנובמבר 1992 בהופגייסמר שבגרמניה) הוא כדורגלן גרמני המשחק בעמדת השוער בקבוצת מנצ'סטר סיטי.

== קריירת מועדונים ==
אורטגה גדל במחלקת הנוער של ארמיניה בילפלד. הוא שיחק בקבוצות הבוגרות של ארמיניה בילפלד ומינכן 1860.

ב-1 ביולי 2017 חזר לארמיניה בילפלד מהבונדסליגה השנייה. בתום עונת 2019/2020 העפיל עם המועדון לבונדסליגה.

ב-1 ביולי 2022 חתם ב-מנצ׳סטר סיטי מהפרמייר ליג.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני ארמיניה בילפלד
קטגוריה:כדורגלני מינכן 1860
קטגוריה:כדורגלני מנצ'סטר סיטי
קטגוריה:ספורטאים גרמנים באנגליה
קטגוריה:גרמנים שנולדו ב-1992